డానిష్ అజీజ్

డానిష్ అజీజ్ (జననం 1995, నవంబరు 20) పాకిస్తానీ క్రికెట్ ఆటగాడు. 2021 ఏప్రిల్ లో పాకిస్తాన్ క్రికెట్ జట్టు కోసం అంతర్జాతీయ క్రికెట్ లోకి అరంగేట్రం చేసాడు.

 తొలి జీవితం 
ఇతను కరాచీలో మెమన్ కుటుంబంలో జన్మించాడు. ఇతని తండ్రి, తోబుట్టువులు క్రికెట్‌పై ఇతనికి ప్రోత్సాహం అందించాడు. మాజీ భారత అంతర్జాతీయ ఆటగాడు యువరాజ్ సింగ్ ని ప్రేరణగా తీసుకున్నాడు. ఇతని అన్న మరూఫ్ అజీజ్ కొన్ని ఫస్ట్-క్లాస్ క్రికెట్ కూడా ఆడాడు. ఇతను కరాచీ విశ్వవిద్యాలయంలో మాస్టర్స్ ఆఫ్ హెల్త్ అండ్ ఫిజికల్ ఎడ్యుకేషన్ ప్రోగ్రామ్ చదివాడు.

 క్రికెట్ రంగం 
2018 మార్చి 21న కరాచీ కింగ్స్ తరపున తన పాకిస్థాన్ సూపర్ లీగ్‌లో అరంగేట్రం చేశాడు. 2014 డిసెంబరు 12న కరాచీ డాల్ఫిన్స్ కోసం ఫస్ట్-క్లాస్ క్రికెట్ లోకి అరంగేట్రం చేసాడు. 2017 జనవరి 8న 2016–17 ప్రాంతీయ వన్డే కప్‌లో కరాచీ వైట్స్ తరపున తన లిస్ట్ ఎ  క్రికెట్ లోకి అరంగేట్రం చేశాడు. పాకిస్తాన్ జాతీయ అండర్-19 క్రికెట్ జట్టుకు కూడా ప్రాతినిధ్యం వహించాడు. 2021 ఏప్రిల్ లో దక్షిణాఫ్రికాపై పాకిస్తాన్ తరపున అంతర్జాతీయ క్రికెట్ లోకి అరంగేట్రం చేశాడు.

2018లో ఫవాద్ ఆలమ్‌తో కలిసి 192 పరుగుల భారీ భాగస్వామ్యంలో అజేయంగా 86 పరుగులు చేశాడు. 2018 ఏప్రిల్ లో 2018 పాకిస్తాన్ కప్ కోసం సింధు జట్టులో ఎంపికయ్యాడు.

2020 నవంబరులో న్యూజిలాండ్ పర్యటన కోసం పాకిస్తాన్ తరపున 35 మంది సభ్యుల జట్టులో ఎంపికయ్యాడు. 2021 జనవరిలో దక్షిణాఫ్రికాతో జరిగే సిరీస్ కోసం పాకిస్తాన్ ట్వంటీ 20 ఇంటర్నేషనల్ జట్టులో ఎంపికయ్యాడు. 2021 మార్చిలో దక్షిణాఫ్రికా, జింబాబ్వే పర్యటనల కోసం పాకిస్తాన్ పరిమిత ఓవర్ల జట్టులో ఎంపికయ్యాడు. 2021 ఏప్రిల్ 2న దక్షిణాఫ్రికాతో జరిగిన మ్యాచ్‌లో పాకిస్తాన్ తరపున తన వన్డే ఇంటర్నేషనల్ లోకి అరంగేట్రం చేసాడు. 2021 ఏప్రిల్ 21న పాకిస్తాన్ తరపున జింబాబ్వేపై తన టీ20లోకి అరంగేట్రం చేసాడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1995 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు